พระราชกฤษฎีกากำหนดอำนาจสิทธิ และประโยชน์ของบริษัท ปตท.จำกัด (มหาชน) (ฉบับที่ ๒)พ.ศ. ๒๕๕๐ ภูมิพลอดุลยเดชป.ร.ให้ไว้ ณ วันที่๖ กุมภาพันธ์ พ.ศ. ๒๕๕๐เป็นปีที่ ๖๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรแก้ไขเพิ่มเติมพระราชกฤษฎีกาว่าด้วยการกำหนดอำนาจสิทธิ และประโยชน์ของบริษัท ปตท. จำกัด (มหาชน)อาศัยอำนาจตามความในมาตรา๑๖ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๔๙ประกอบกับมาตรา ๒๖ แห่งพระราชบัญญัติทุนรัฐวิสาหกิจ พ.ศ. ๒๕๔๒ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดอำนาจสิทธิ และประโยชน์ของบริษัท ปตท. จำกัด (มหาชน) (ฉบับที่ ๒) พ.ศ. ๒๕๕๐มาตรา ๒[๑] พระราชกฤษฎีกานี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปมาตรา ๓ ให้เพิ่มบทนิยามคำว่า คณะกรรมการ ระหว่างคำว่า ปตท. และ รัฐมนตรี ในมาตรา ๓ แห่งพระราชกฤษฎีกากำหนดอำนาจสิทธิ และประโยชน์ของบริษัท ปตท. จำกัด (มหาชน) พ.ศ. ๒๕๔๔คณะกรรมการหมายความว่า คณะกรรมการกำกับการใช้อำนาจของบริษัทมาตรา ๔ ให้ยกเลิกความในมาตรา ๔ มาตรา ๕ และมาตรา ๖แห่งพระราชกฤษฎีกากำหนดอำนาจ สิทธิ และประโยชน์ของบริษัท ปตท. จำกัด (มหาชน) พ.ศ.๒๕๔๔ และให้ใช้ความต่อไปนี้แทนมาตรา ๔ ในการดำเนินธุรกิจปิโตรเลียม บริษัทไม่มีอำนาจ สิทธิ และประโยชน์ตามมาตรา๘ มาตรา ๑๑ และมาตรา ๓๘ แห่งพระราชบัญญัติการปิโตรเลียมแห่งประเทศไทย พ.ศ. ๒๕๒๑บรรดาอำนาจสิทธิ และประโยชน์อื่นที่กำหนดให้เป็นของ ปตท.ตามพระราชบัญญัติการปิโตรเลียมแห่งประเทศไทย พ.ศ. ๒๕๒๑ให้เป็นของคณะกรรมการตามมาตรา ๕ในการใช้อำนาจตามวรรคสองคณะกรรมการต้องกำหนดหลักเกณฑ์และเงื่อนไขในการปฏิบัติโดยประกาศในราชกิจจานุเบกษามาตรา๕ ให้มีคณะกรรมการกำกับการใช้อำนาจของบริษัทประกอบด้วยปลัดกระทรวงพลังงานเป็นประธานผู้แทนกระทรวงมหาดไทย ผู้แทนสำนักงานคณะกรรมการกฤษฎีกา และผู้ทรงคุณวุฒิไม่เกินสามคนซึ่งรัฐมนตรีแต่งตั้งเป็นกรรมการให้ผู้อำนวยการสำ นักงานนโยบายและแผนพลังงานเป็นกรรมการและเลขานุการ โดยผู้อำนวยการสำนักงานนโยบายและแผนพลังงานอาจแต่งตั้งข้าราชการในสังกัดสำนักงานนโยบายและแผนพลังงานเป็นผู้ช่วยเลขานุการจำนวนไม่เกินสองคนก็ได้มาตรา๖ ให้กรรมการผู้ทรงคุณวุฒิตามมาตรา ๕มีวาระการดำรงตำแหน่งสามปี และอาจได้รับการแต่งตั้งได้อีกหนึ่งวาระมาตรา ๕ให้เพิ่มความต่อไปนี้เป็นมาตรา ๖/๑ มาตรา ๖/๒ มาตรา ๖/๓ และมาตรา ๖/๔ แห่งพระราชกฤษฎีกากำหนดอำนาจสิทธิ และประโยชน์ของบริษัท ปตท. จำกัด (มหาชน) พ.ศ. ๒๕๔๔มาตรา ๖/๑ ให้นำความในมาตรา ๗๕ มาตรา ๗๖ มาตรา ๗๗ มาตรา ๗๙ มาตรา ๘๐ มาตรา๘๑ มาตรา ๘๒ และมาตรา ๘๓ แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙มาใช้บังคับกับการแต่งตั้งและการพ้นจากตำแหน่งของกรรมการผู้ทรงคุณวุฒิตามมาตรา ๕ และการประชุมของคณะกรรมการโดยอนุโลมมาตรา ๖/๒ให้ประธานกรรมการและกรรมการได้รับค่าตอบแทนและค่าใช้จ่ายอื่นในการปฏิบัติงานตามระเบียบที่รัฐมนตรีกำหนดมาตรา ๖/๓คณะกรรมการมีอำนาจแต่งตั้งคณะอนุกรรมการเพื่อพิจารณาหรือปฏิบัติการอย่างหนึ่งอย่างใดตามที่คณะกรรมการมอบหมายให้อนุกรรมการได้รับค่าตอบแทนและค่าใช้จ่ายอื่นๆในการปฏิบัติงานตามระเบียบที่รัฐมนตรีกำหนดมาตรา ๖/๔ให้สำนักงานนโยบายและแผนพลังงานทำหน้าที่เป็นหน่วยงานธุรการของคณะกรรมการมาตรา ๖ บรรดาอำนาจ สิทธิและประโยชน์ที่บริษัทได้รับตามพระราชบัญญัติการปิโตรเลียมแห่งประเทศไทย พ.ศ. ๒๕๒๑โดยผลของพระราชบัญญัติทุนรัฐวิสาหกิจ พ.ศ. ๒๕๔๒ ให้สิ้นสุดลง เมื่อพระราชกฤษฎีกานี้มีผลใช้บังคับผู้รับสนองพระบรมราชโองการพลเอกสุรยุทธ์ จุลานนท์นายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่คณะกรรมการนโยบายทุนรัฐวิสาหกิจซึ่งมีหน้าที่ตามมาตรา ๒๖แห่งพระราชบัญญัติทุนรัฐวิสาหกิจ พ.ศ. ๒๕๔๒ ในการเสนอแนะ เพื่อทบทวนแก้ไขเพิ่มเติมพระราชกฤษฎีกากำหนดอำนาจสิทธิ และประโยชน์ของบริษัทที่จัดตั้งขึ้น โดยการเปลี่ยนทุนของรัฐวิสาหกิจเป็นหุ้นของบริษัทนั้นเห็นว่า ในปัจจุบันบริษัท ปตท. จำกัด (มหาชน) มีศักยภาพและความสามารถในการแข่งขันการประกอบธุรกิจปิโตรเลียมได้อย่างเท่าเทียมกันกับผู้ประกอบธุรกิจปิโตรเลียมรายอื่นสมควรปรับปรุงโดยจำกัดอำนาจ สิทธิ และประโยชน์ที่บริษัท ปตท. จำกัด (มหาชน)ได้รับตามกฎหมายว่าด้วยการปิโตรเลียมแห่งประเทศไทยโดยผลของกฎหมายว่าด้วยทุนรัฐวิสาหกิจทั้งนี้เพื่อให้เกิดความเป็นธรรมในการแข่งขันทางธุรกิจและเสริมสร้างระบบเศรษฐกิจแบบเสรีโดยอาศัยกลไกตลาดให้เกิดขึ้นอย่างสมบูรณ์ จึงจำเป็นต้องตราพระราชกฤษฎีกานี้โสรศ/ผู้จัดทำ๒๘กุมภาพันธ์ ๒๕๕๐อุไลพร/สลิลลา/ปรับปรุง๒๑ มิถุนายน ๒๕๖๒อนุกูล/ตรวจ๒๘ มิถุนายน๒๕๖๒[๑] ราชกิจจานุเบกษาเล่ม ๑๒๔/ตอนที่ ๑๑ ก/หน้า ๑/๑๖ กุมภาพันธ์ ๒๕๕๐